डोक्लामको मुख्य क्षेत्र तिब्बतको चुम्बी भ्यालीअन्तर्गत पर्छ । सन् १८९० मा ब्रिटिस कमिसनर एडब्लू पाउल र चिनियाँ कमिसनर हो चांग–जुंगले हस्ताक्षर गरेको एङ्लो–चाइजिच सम्झौतामा समेत चुम्बी भ्यालीमा पर्ने उल्लेख छ । सन् १९८८ र सन् १९९८ मा चीन र भुटान दुवै राष्ट्र सीमा क्षेत्रमा शान्ति र स्थिरताका लागि लिखित सम्झौता गर्न सहमत भएका थिए । सन् १९६२ को भारत–चीन युद्धपछि भारतले भुटानका लागि बनाइदिएको नक्सामा डोक्लाम भुटानको सीमाभित्र समावेश गरिएको भारतकै बुद्धिजीवी तथा रुस र टर्कीलगायत देशका राजदूत समेत भइसकेका मेलकुलानगारा भद्रकुमारले उल्लेख गरेका छन् । भुटानले डोक्लाममाथि सन् २००० मा आएर मात्रै आफ्नो दाबी प्रस्तुत गरेको हो । आजको राजधानी दैनिकमा केशरमणि कटुवालले लेख लेखेका छन् ।
